kardosdrur/scandi-wiki huggingface dataset:
Peder Boas Jensen

Peder Boas Jensen (født 17. december 1935) er en dansk byplanlægger og professor emeritus.

Boas Jensen er uddannet byplanarkitekt og var i 1960'erne som medarbejder hos Skaarup & Jespersen bl.a. med til at planlægge Avedøre Stationsby. Han var professor i byplanlægning ved Kunstakademiets Arkitektskole. Fra oprindeligt at være modstander af Ørestad er han i dag bosat i bydelen.

Han var desuden medlem af Københavns Borgerrepræsentation 1966-1977, først for SF, så for VS og sad i Hovedstadsrådet i 1970'erne. 

Han er næstformand i KAB Fonden.

Referencer 

Arkitekter fra Danmark
Byplanlæggere fra Danmark
Ansatte ved Kunstakademiets Arkitektskole
Medlemmer af Københavns Borgerrepræsentation i 1900-tallet
Kommunalbestyrelsesmedlemmer fra SF
Kommunalbestyrelsesmedlemmer fra VS
Faglitterære forfattere fra Danmark
Personer i Kraks Blå Bog
Dansksprogede forfattere fra Danmark
Vestermarie Kirke

Vestermarie Kirke ligger i den lille by Vestermarie, ca. 8 km Ø for Rønne (Region Hovedstaden).

Eksterne kilder og henvisninger 

 Vestermarie Kirke hos KortTilKirken.dk
 Vestermarie Kirke hos danmarkskirker.natmus.dk (Danmarks Kirker, Nationalmuseet)

Kirker i Københavns Stift
Kirker i Bornholms Regionskommune
Østermarie Kirke

Østermarie Kirke ligger i den sydlige udkant af Østermarie på Bornholm, ca. 8 km vest for Svaneke. Kirken er en af øens største med siddepladser til 350. Der må i alt være 400 i kirken.

Ved siden af den findes Østermarie kirkeruin, som var den tidligere kirke i byen, men som man begyndte at rive ned i 1800-tallet.

Eksterne kilder/henvisninger 

 Østermarie Kirke hos KortTilKirken.dk
 Østermarie Kirke hos danmarkskirker.natmus.dk (Danmarks Kirker, Nationalmuseet)

Kirker i Københavns Stift
Kirker i Bornholms Regionskommune
Kirke
Heerodden

Heerodden (tidligere Kap Heer og Cap Heer) er en odde i Isfjorden, 3.8 km nord for den russiske mineby Barentsburg på Spitsbergen, Svalbard.

Det russiske mineselskab Arktikugol har en helikopterbase på Heerodden, hvor der bliver fragtet personale fra Svalbard Lufthavn, Longyear. Dette er sammen med helikopterbasen på Finneset de eneste privatejede på Svalbard.

30. marts 2008 styrtede en russisk helikopter ned under landing på Heerodden, og 3 personer omkom i ulykken.

Heerodden har fået sit navn efter den schweiziske botaniker Oswald Heer.

Referencer 

 

Svalbards geografi
Mikkeller

Mikkeller er et dansk mikrobryggeri.

Bryggeriet blev grundlagt af Mikkel Borg Bjergsø og Kristian Klarup Keller i 2006. Fra 2007 blev det drevet af Mikkel Borg Bjergsø alene. Samme år blev det kåret som årets danske mikrobryggeri af Danske Ølentusiaster. Det lå samtidig som nr. 5 på den internationale liste over verdens bedste bryggerier på øltestsiden Ratebeer. I 2016 ligger bryggeriet som nr. 3 på listen.

Mikkeller er et såkaldt nomadebryggeri, dvs. det ejer ikke egne bryggerilokaler, men lejer i stedet bryggekedler på nogle af de bedste bryggerier verden over.

I 2010 åbnede Mikkeller Bar på Vesterbro i København. Den 16. marts 2013 åbnede Mikkellers anden ølbar, Mikkeller & Friends, i Stefansgade på Nørrebro.

Bryggeriets repertoire er meget varierende, men en fast tradition siden dets begyndelse er julebryggen Santa's Little Helper. Julebryggens opskrift forbedres, ifølge bryggeriet, for hvert år.

Derudover kan nævnes øllen Thørsth, som brygges ekslusivt til den økologiske kiosk KIHOSKH på Vesterbro, og 1000 IBU som var et eksperiment om at lave den mest humlede øl (navnet hentyder til den skala hvorpå humlebitterhed måles i øl).

I perioden 2016-2017 var Michael Knoth bryggerichef.

Se også 
 Bryggerier i Danmark

Referencer

Eksterne henvisninger 

 Mikkeller.dk – Bryggeriets hjemmeside.
https://twitter.com/mikkellerbeer
https://www.instagram.com/mikkellerbeer/

Mikrobryggerier fra Danmark
Etableret i 2006
Bryggerier i København
Masteruddannelsen i dagtilbuds- og indskolingsdidaktik

Masteruddannelsen i dagtilbuds og indskolingsdidaktik (Master of Education for Daycare and Primary School) er en uddannelse som udbydes af Danmarks Pædagogiske Universitetsskole, Aarhus Universitet (DPU).
Uddannelsen giver ret til betegnelsen Master i dagtilbuds- og indskolingsdidaktik. Uddannelsen retter sig mod pædagoger, lærere, konsulenter og andre fagpersoner i- og omkring de ca. 0-8-årige børns liv. Dagtilbuds- og indskolingsdidaktik betegnes undertiden småbørnspædagogik.

Opbygning 
Uddannelsen er bygget op over tre gennemgående temaer: 
 Barndom – viden om børns aktuelle vilkår, mht. skole- og institutionsliv, familie, kammeratskaber, m.m., med særligt vægt på de 0-8-årige børn.
 Læring – indsigt i hvordan børn tænker, udvikler sig og lærer.
 Didaktik – viden om hvordan man planlægger, gennemfører og evaluerer læreprocesser, med særligt vægt på de ca. 0-8-årige børn.

Disse temaer behandles i fire moduler:
 Modul 1: Barndom i et sociologisk-, kulturelt- og didaktisk perspektiv. Her tilegner den studerende sig et forskningsbaseret overblik over feltet, samt kompetencer til at anlægge og begrunde de nævnte perspektiver.
 Modul 2: Består af 3 mindre moduler, der sætter fokus på temaerne sprogtilegnelse, inklusion og kulturpsykologi. Her tilegner den studerende sig viden om disse temaer, og kompetencer til at omsætte denne viden i dialog med praksis/praktikere
 Modul 3: Barndomsforskning. Her tilegner den studerende sig viden og metoder mht. design og gennemførelse af antropologisk anlagte forskningsprojekter vedr. børn og barndom.
 Modul 4: Uddannelsen afsluttes med et speciale, hvor den studerende selvstændigt – og på videnskabeligt grundlag – undersøger en selvvalgt problemstilling.

Anvendelse 
En master i dagtilbuds- og indskolingsdidaktik lærer at bruge sine personlige og professionelle erfaringer til at angribe dagtilbuds- og indskolings-problemstillinger på en videnskabeligt kvalificeret måde. Således uddannes en master i dagtilbuds- og indskolingsdidaktik til at varetage højt kvalificerede funktioner ved institutioner og virksomheder, der beskæftiger sig fagligt og kritisk med småbørns- og barndomsfeltet i et læringsmæssigt og didaktisk perspektiv.

Eksterne henvisninger 
 Uddannelsens sektion på DPU's hjemmeside 

Videregående uddannelser i Danmark
Brønderslev Gamle Kirke

Brønderslev Gamle Kirke ligger i den østlige del af Brønderslev i Vendsyssel (Region Nordjylland, – tidligere
Børglum Herred, Hjørring Amt). Kirken er opført i romansk tid af granitkvadre over karnisprofileret sokkel. Apsis har profileret gesims og gammelt, blytækt tagværk med hoved foroven. De rundbuede døre er bevaret med kragsten, norddøren tilmuret, syddøren stadig i brug. Apsisens rundbuede østvindue og korets nordvindue er stadig åbent, i skibets nordmur ses et tilmuret, romansk vindue. Skibets vestende har været underdel for et sengotisk tårn, der blev nedrevet i 1700-tallet. Ved vestenden står nu en klokkestabel. Våbenhuset er opført i 1623. I 1922 opførtes den nye kirke, og siden da er den gamle kirke mest blevet brugt til begravelser, da den ligger på kirkegården. Kirken blev restaureret i 1974-76.

Frem til 1687 var hørte kirken til Kornumgård, bl.a. har kirken haft stolestader med våben for Jens Andersen Kjærulf og Anna Griis. I 1679 opførte Helmig Galskyt til Kornumgård et gravkapel på skibets nordside, gravkapellet blev nedrevet i 1855, i murværket omkring norddøren kan stadig ses mærker efter gravkapellet. I 1687 overgik kirken til Birkelse og familien Skeel, som ejede kirken frem til 1912, da den overgik til selveje.

Den runde korbue er bevaret med kragbånd og sokkel. Apsis har bevaret sit halvkuppelhvælv, men er nu afskilret fra koret ved en mur. I sengotisk tid fik koret indbygget et stjernehvælv og skibet to krydshvælv. Altertavlen i renæssance er fra omkring 1600, malerierne er samtidige, bag alteret er ophængt et maleri fra 1800-tallet, formodentlig har det en tid fungeret som altertavlemaleri. Prædikestolen må være samtidig med altertavlen.

Den romanske granitdøbefont har glat kumme og terningkapitælformet fod. Fonten har lighed med Vendsyssel-typen.

Eksterne kilder og henvisninger 

 Brønderslev Gamle Kirke  hos nordenskirker.dk
 Brønderslev Gamle Kirke hos KortTilKirken.dk

Kirker i Brønderslev Kommune
Kirker i Aalborg Stift
Kirker i Hjørring Amt
Arve (flod)

Arve er en 108 km lang flod i det sydøstlige Frankrig i departementet Haute-Savoie. Arve udspringer tæt ved toppen af bjerget Col de Balme øverst i Arve-dalen. Floden Arve giver navn til Arve-dalen.

Floden har sit udspring i De grajiske Alper, nær den schweiziske grænse, og får sit vand fra de mange isbræer i Arve-dalen (hovedsageligt gletsjeren Mer de Glace). Gennem Arve-dalen og videre nede i terrænet er der adskillige vandløb, der løber ind i Arve. Lavest i Arves løb, løber den nordvestover og i Geneve fortsætter den ud i Rhône, kort efter denne har forladt Genevesøen. Arve er første franske biflod til Rhône.

Gennemløb 
Arve løber bl.a. gennem byerne: Argentiére, Chamonix, Sallanches, Cluses, Bonneville, Annemasse og Geneve. I floden kan der findes meget små forekomster af guld.

Bifloder og tilløb til Arve 
Arve har over 50 bifloder og tilløb.

Det er blandt andet:

 Le Bisme
 L'Arveyron
 Le Bon Nant
 L'Ugine
 La Sallanche
 L'Arpenaz
 Le Foron du Reposoir
 Le Giffre
 Le Bronze
 Le Borne
 La Menoge
 Torrent de Lognan
 Le Souay
 Nant Noir
 Nant Bordon

Kildehenvisninger

Eksterne henvisninger 

Chamonix
Floder i Schweiz
Floder i Frankrig
Haute-Savoie
Alun

Alun er metalsaltet aluminiumsulfat Al2(SO4)3. Saltet er opløseligt i vand og har en sur-sød smag. pH i vandig opløsning er under 7.

Alun har været kendt siden oldtiden, hvor det blandt andet blev brugt til at standse mindre blødninger, hvad det stadig anvendes til.

Anvendelse 
Alun har mange anvendelser:

 Vandrensning
 Betonfremstilling (beskytter mod vand og accelererer tørringen)
 Farvning af og tryk på tekstiler
 Papirfremstilling
 Aftershave
 Deodorant
 Hårfjerner
 Adjuvant til vacciner mod Hepatitis A og B
 Konserveringsmiddel
 Brandhæmmer til tekstil, træ og papir
 Skumslukkere
 Modellervoks
 Udtørring af dræbersnegle
 Garvning af dyrhuder og skind
 Forebyggelse af snegle i akvarier

Eksterne henvisninger 

15 06 Undgå snegleinvasion i akvariet.pdf (usb-akvariegoedning.dk)

Sulfater
Konserveringsmidler
Aluminium
Helikopterulykken på Heerodden

Helikopterulykken på Heerodden skete kl. 16.15 den 30. marts 2008 da en russisk helikopter af typen Mil Mi-8 styrtede ned under landingen på Heerodden, udenfor Barentsburg på arkipelaget Svalbard. Piloten, navigatøren og én passager døde, imens 6 personer overlevede ulykken.

Helikopteren var på vej fra den nedlagte russiske bosættelse Pyramiden til Heerodden. Før ulykken havde helikopteren haft en mellemlanding i Longyearbyen for påfyldning af brændstof. Om bord på helikopteren var udover besætningen, 7 russisk og ukrainske ansatte fra det russiske mineselskab Arktikugol. Disse var udstationeret i Pyramiden for at vedligeholde bygningerne, men skulle til Barentsburg for at hæve løn og købe proviant til endnu et ophold i Pyramiden.

Referencer 

Flyulykker og -hændelser i 2008
Transport på Svalbard
Flyulykker og -hændelser i Norge
Mendez Nuñez (1869)

Mendez Nuñez var det sjette søgående spanske panserskib i den kategori, der også omtales som pansrede fregatter. Det blev oprindeligt bygget som det tredje skib i en serie af skrue-fregatter til den spanske flåde – Lealtad-klassen, der kan sammenlignes med den danske fregat Jylland fra samme periode. Det blev søsat i 1862, og fik navnet Resolución. Som skrue-fregat fik skibet en aktiv karriere og deltog blandt andet i Spaniens krig mod Peru, Chile, Ecuador og Bolivia i 1864-66. Under krigen indgik skibet i den spanske eskadre i Stillehavet, der i 1865-66 blev ledet af kontreadmiral Mendez Nuñez. Under slaget ved Callao i maj 1866 blev admiralen såret hele ni gange, og da han døde i august 1869 blev Resolución opkaldt efter ham. På det tidspunkt var det allerede under ombygning til panserskib.

Tjeneste 
Blev ombygget på værftet i Ferrol og indgik derefter i eskadren i Middelhavet. Blev en del af reserveflåden i slutningen af 1872, og lå i Cartagena i 1873, da de lokale hær- og flådestyrker gjorde oprør mod regeringen. I september 1873 deltog skibet i beskydningen af Alicante, der havde nægtet at betale beskyttelsespenge til oprørerne.. I oktober var Mendez Nuñez deltager i det søslag ud for Cartagena, der kom til at markere afslutningen på oprørernes operationer til søs. Selv om de havde tre panserskibe mod regeringens ene (Vitoria), måtte de trække sig tilbage, og udgjorde derefter ikke længere nogen trussel. Da Cartagena blev erobret af regeringsstyrkerne i 1874, kom skibet igen i reserveflåden. Det udgik af flåden i 1888 og blev ophugget året efter.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 Otto Lybeck, Allmän Sjökrigshistoria, Bind 1: 1853-1914, Stockholm 1919.

Eksterne links 
 Panserskibe i det 19. århundrede (La Marina Blindada en el Siglo XIX), på spansk

Noter 

Krigsskibe fra Spanien
Panserskibe
Magnus Simonsen

Magnus Agergaard Thing "Simon" Simonsen (13. marts 1901 i Stenlille – 10. oktober 1972 i Brønshøj) var en dansk fodboldspiller og sportjournalist.

Simonsen blev født på mejeriet i Stenlille ved Kalundborg. Han begyndte med fodbold som syvårig i B.93 og spillede center-forward for klubbens 1.hold i perioden 1919-1927. Han var med på det hold, som vandt DM til klubben i 1927 og Landspokalfinalen 1922. Det blev også til fire landskampe i perioden 1922-1927.
Han var fra 1926 i Frankrig for at lære sproget og spillede for Paris klubben Stade Français som amatør, han arbejdede som hotelportier, forsikringsmand og bilvasker. I sin tid i Paris som strakte sig til 1932 sendte han artikler hjem til flere danske aviser bl.a Ekstra Bladet og Fyns Stiftstidende. Han kom 1932 hjem til en stilling som journalist på Politiken og skrev derefter i avisen i 40 år. Han overtog i 1935 stillingen som avisens sportsredaktør efter Edgar Aabye og var formand for Danske Sportsjournalister 1945-1950.

Simonsen døde 1972 kort efter OL i München, som blev hans sidste store opgave som sportjournalist. Han ligger begravet på Bispebjerg Kirkegård.

Eksterne henvisninger 
 
 B93s spillerprofiler

Fodboldspillere fra Danmark
Fodboldspillere fra B.93
Fodboldspillere fra Stade Français
Fodboldlandsholdsspillere fra Danmark
Sportsjournalister fra Danmark
Journalister ved Politiken
Formænd for Danske Sportsjournalister
Livedrive

Livedrive er et engelsk online-firma, hjemhørende i London, som tilbyder backup service med ubegrænset lagerplads til filer og billeder.

Ekstern henvisning og kilde 
 Livedrives hjemmeside

It-virksomheder fra Storbritannien
Datalagringstjenester
Lucille Ball

Lucille Désirée Ball (født 6. august 1911, død 26. april 1989) var en amerikansk skuespillerinde, mest kendt for sin rolle i situationskomedien Lucy Show (1951-57) og sine tre sitcoms bagefter.

Hun begyndte sin filmkarriere i 1932 og senere havde hun et populært radioprogram, My Favorite Husband. Ideen til Lucy Show kom fra radioprogrammet. Hendes mand, Desi Arnaz, spillede også hendes mand i Lucy Show (det var kontroversielt, fordi Arnaz var cubaner og Ball var amerikaner). Amerikanere elskede showet, og det var det højest ratede show i den sidste tv-sæson (1956-57). Hun spillede derefter i tre sitcoms (1962-68, 1968-74 og 1986).

Ball og Arnaz skilt i 1960; de havde to børn (Lucie, født 1951 og Desi Jr., født 1953). Hun var gift med Gary Morton  fra 1961 til sin død.

Eksterne henvisninger 

 

Skuespillere fra New York
Kvindernes æresgalleri i USA
Modtagere af Presidential Medal of Freedom
Christian Frederik Thorin

Christian Frederik Thorin (ved dåben: Friderich Christian Thorin) (26. juli 1801 i København – 28. april 1829 sammesteds) var en dansk arkitekt og tegner.

Hans forældre var pottehandler Gunder Thorin og Sidse Pedersen. Thorin blev efter sin konfirmation optaget på Kunstakademiet, hvor han 1818 rykkede op i Bygningsskolen. Han modtog i akademitiden forskellige pengepræmier, lille (1820) og store (1823) sølvmedalje og lille guldmedalje 1827 (En Markedsplads). Disse arbejdet blev udstillet på Charlottenborg Forårsudstilling 1821, 1824-26 og 1828

Sikkert på grund af sin tidlige død nåede Thorin ikke at tegne noget, der blev bygget. Men han har efterladt en del tegninger til projekter, således til et toldhus (udstillet 1821, lille sølvmedalje); et ornament efter gips (udstillet 1821); Kirurgisk Akademi (udstillet 1824, store sølvmedalje); et tagbjælkeværk i bryggergård (udstillet 1825); en lampe (udstillet 1826); genius (udstillet 1826, tegning efter Thorvaldsen); en markedsplads (udstillet 1828, lille guldmedalje); 2 tegninger af kandelabre (Kunstindustrimuseet); prøveblad, radering efter flodguden Tigris efter Thorvaldsen (1828) som prøveblad til J.M. Thiele: Thorvaldsen og hans Værker.

Han forblev ugift og er begravet på Garnisons Kirkegård.

Frederik Zweidorff har udført et portrætmaleri af Thorin (tidligere i Johan Hansens samling).

Kilder 
 

Arkitekter fra Danmark
Tegnere fra Danmark
Personer fra København
Danskere i 1800-tallet
Mil Mi-8

Mil Mi-8 (NATO-rapporteringsnavn: "Hip") er en russisk bygget to-turbinet transporthelikopter, der også kan bruges som ildstøttefly. Mi-8 er den helikopter som er produceret i flest eksemplarer i verden, og er i brug i over 50 lande i verden, hvor Rusland er den største operatør. Modellen blev fra starten produceret af Mil Moskva helikopterfabrik.

Ulykker 
Ved helikopterulykken på Heerodden den 30. marts 2008 styrtede en Mi-8 ned under landingen på Heerodden i nærheden af Barentsburg på Svalbard. 6 personer overlevede og 3 personer omkom ved styrtet.

Referencer

Eksterne henvisninger 

Helikoptere
Luftfart i Rusland
Svalbard Museum

Svalbard Museum er et natur- og kulturhistorisk museum for Svalbard og Arktis. Muséets samling består af genstande, fotografier, arkivalier, kunst og bøger og er på over 1700 registrerede genstande.

Museet ligger i Longyearbyen og åbnede i 1979. Indtil 2006 havde en tidligere griselade hjemsted for museets faciliteter. I april 2006 flyttede museet til de nybyggede bygninger i Svalbard Forskningspark.

Svalbard Museum blev 1. januar 2006 organiseret som en fond, hvor medlemmerne var Longyearbyen lokalstyre, Store Norske Spitsbergen Kulkompani, Universitetscenteret på Svalbard, Norsk Polarinstitut og Sysselmannen på Svalbard.

Eksterne henvisninger 
 Svalbard Museums officielle hjemmeside  
 TopoSvalbard – Interaktivt kort fra Norsk Polarinstitut  

Museum
Museer i Norge
Museer etableret i 1979
Longyearbyen
Aage V. Jensen

Aage Viliam Jensen (født 17. november 1911 i Vokslev Sogn, Aalborg Amt, død 10. maj 1986) var en dansk tømrermester, erhvervsmand og fondsstifter (Aage V. Jensens Fonde).

Han var søn af husmand Jens Christian Jensen (død 1957) og hustru Hansigne f. Svendsen (død 1947) og blev uddannet som tømrer i Aalborg. Efter at have været på valsen som naver i Tyskland, Schweiz og Italien slog Aage V. Jensen sig ned som tømrermester i København 1937.

Aage V. Jensen blev i efterkrigstiden kendt for store investeringer i grunde, som han købte og bebyggede. I København og enkelte provinsbyer lod han opføre en række beboelsesbygninger og forretningsejendomme, et kollegium i Hvidovre, Hotel Hvide Hus-hotellerne i Ebeltoft, Køge, Aabenraa, Maribo, Frederiksdal og Aalborg samt Lyngby Storcenter. Han opbyggede en anselig formue gennem disse projekter og blev milliardær.

Mange af modernismens store arkitektnavne arbejdede for Jensen. Svend Fournais var hans faste arkitekt, mens andre arkitekter, der blev benyttet af tømrermesteren, var Arne Jacobsen (byplan i Vangede), Kay Fisker (Hotel Hvide Hus i Frederiksdal), Otto Frankild (selskabets, nu fondenes hovedsæde i Kampmannsgade i København), Ole Hagen (Lyngby Storcenter), Paul Hauge og Ole Kornerup-Bang. Jensens egen arkitekt, Siliam Jensen, stod til tider for projekteringen etc.

I 1969 trak han sig fra den daglige ledelse og flyttede til Schweiz, men var fortsat engageret i projekter i nogle år endnu.

Jensen var meget optaget af naturbeskyttelse, og i 1980 stiftede han Aage V. Jensen Charity Foundation (hjemhørende i Liechtenstein), der havde til formål at støtte projekter til naturens bevarelse og de vilde dyrs beskyttelse på tværs af landegrænser. I 2007 udskiltes Aage V. Jensens Naturfond, som nu råder over danske naturejendomme til en værdi af ca. 350 mio. kr. og er Danmarks største jordbesidder.

Dertil kommer Aage V. Jensens Fond fra 1977/1986, som donerer indtægterne til velgørende formål inden for naturbeskyttelse i Danmark og Grønland, blandt andet bogudgivelser, formidlingsprojekter og naturvidenskabelig dokumentation.

Han var formand for bestyrelsen for A/S Dansk Inveco.

Kilder 
 Aage V. Jensens Fonde – manden bag fondene
 Kraks Blå Bog 1974

Erhvervsfolk fra Danmark
Danskere i 1900-tallet
Fondsstiftere fra Danmark
Personer fra Aalborg
Tømrere fra Danmark
Personer i Kraks Blå Bog (afdøde)
Hallund Kirke

Hallund Kirke ligger i landsbyen Hallund, ca. 10 km Ø for Brønderslev (Region Nordjylland tidligere Nordjyllands Amt), og indtil Kommunalreformen i 1970 lå den i Dronninglund Herred (Hjørring Amt).

Kor og kirkeskib er opført i romansk tid af granitkvadre over profileret sokkel, hulstav over rundstav. Allerede i romansk tid blev et tårn opført af granitkvadre over profileret sokkel med hulstav. Det romanske tårns overdel blev nedtaget i 1791, i 1911 blev det nuværende tårn opført på det romanske tårns underdel. Begge de oprindelige døre sidder langt mod vest, norddøren er tilmuret, syddøren er stadig i brug men noget ombygget. Det oprindelige østvindue med tynd rundbuet monolitoverligger er tilmuret men står som udvendig niche.

Kor og skib har flade bjælkelofter, som er fornyede. Det romanske tårnparti åbner sig mod skibet ved en rundbuet dobbeltarkade på firkantet pille med hulstavsprofilerede kragsten. Altertavlen er fra omkring 1600 og har våben for Stygge Høeg og Anna Ulfstand, storfeltets maleri er udført i 1907 af Fergus Roger Scavenius, som var elev af J.F. Willumsen. Kirken har herskabsstole og prædikestol fra omkring 1625, de bærer samme våben som altertavlen. Prædikestolens himmel er fra 1604.

Kirken har en romansk døbefont af granit, med halvkugleformet kumme.

Eksterne kilder og henvisninger 

 Hallund Kirke  hos nordenskirker.dk
 Hallund Kirke hos KortTilKirken.dk

Kirker i Brønderslev Kommune
Kirker i Aalborg Stift
Kirker i Hjørring Amt
Hellevad Kirke (Brønderslev Kommune)

Hellevad Kirke ligger i landsbyen Klokkerholm, ca. 14 km SØ for Brønderslev (Region Nordjylland).

Eksterne kilder og henvisninger 
 Hellevad Kirke hos KortTilKirken.dk

Kirker i Brønderslev Kommune
Kirker i Aalborg Stift
Kirker i Hjørring Amt